text: La Societat Musical La Lira Ampostina, d'Amposta.
  El franquisme va il•legalitar La Lira fins el 1942, quan tornà a iniciar les seves activitats. La banda de música de La Lira la formen una norantena de músics. El gran potencial de l'entitat es reflecteix també en la seva Escola de Música, don han sortit músics que, per la seva vàlua, ocupen llocs importants en orquestres simfòniques, són professors de Conservatori o d'escoles de música, o bé són directors de bandes de música. L'entitat compta també amb una segona banda: la Banda de l'Escola, un Cor, una Orquestra de guitarres i una Orquestra de corda.
  D'entre les seves activitats destaquen la participació en un gran nombre de concerts i de concursos, en els quals han obtingut guardons importants, l'edició de discs compactes i les actuacions tant nacionals com internacionals (França, Holanda, Bèlgica, Alemanya, etc.). El 1981 va ser una de les entitats que es van reunir per fundar la Federació Catalana de Societats Musicals, que té la seva seu a Amposta. El 1996 l'entitat va rebre la Creu de Sant Jordi, i aquest 2009 ha obtingut un Primer Premi i un Premi especial al Millor Solista a la trenta-sisena edició del Certamen Internacional de Bandes de Música ´Vila d´Altea´.
  Entre les activitats musicals de la Fila podem destacar: el Festival de Bandes de La Lira Ampostina, creat el 1977, la "Música per a la pau a La Lira", el Cicle de concerts "Amposta de Banda a Banda", iniciat el 2000; el "Cicle de directors convidats a la Lira", iniciat el 2006.
  La Societat Musical La Unió Filharmònica d'Amposta.
  Actualment, la Fila està integrada per les següents seccions: La Banda de Música, la Coral Aquae i l´Escola de Música. L´Escola de Música compta amb una Banda Juvenil, una Orquestra de Guitarres i una coral. La banda de la Societat té 70 components, d'edats situades entre els 12 i 70 anys, bàsicament són gent amateur que compagina el treball i els estudis amb la música. El seu director és, des del 1987, en Carles Royo Baiges. Actuen a nivell local, català i internacional. Destaquen les seves actuacions, els nombrosos guardons aconseguits dins l'àmbit nacional i internacional. També han editat discs compactes.
  Webs: Societat Musical La Lira Ampostina (web) | Societat Musical La Unió Filharmònica d´Amposta (web)
  Ponència i comunicacions a l'Àmbit «Bandes de Música». II Congrés de Cultura Popular i Tradicional Catalana 1995-1996. Generalitat de Catalunya. Departament de Cultura. Barcelona, 1995.
  EIXIMENO MORESO, Manel. 75 anys de vivències de La Lira Ampostina (1916-1991). Societat Musical La Lira Ampostina. Amposta, 1992.
  La Unió Filharmònica d'Amposta. 75 aniversari. 1917-1992. La Unió Filharmònica d'Amposta. Amposta, 1992.